ΓΡΑΠΤΗ ΕΡΩΤΗΣΗ P-2041/02

υποβολή: Alexandros Alavanos (GUE/NGL) προς την Επιτροπή

(5 Ιουλίου 2002)

Θέμα: Κρατικές ενισχύσεις-Μεροληπτική μεταχείριση κοινοτικού αερομεταφορέα·

Η Επιτροπή, σε πρόσφατη συνεδρίασή της, αποφάσισε να εγκρίνει την ενίσχυση της Alitalia με 1,4 δις. ευρώ και το κλείσιμο του φακέλου για προηγούμενη ενίσχυση της ίδιας εταιρίας με 129 εκατ. ευρώ.

Η απόφαση αυτή προκάλεσε αρνητικά σχόλια στον ευρωπαϊκό Τύπο, που έκανε λόγο για μεροληπτική απόφασηπέρ της Alitalia σε σχέση με την άκαμπτη στάση που έχει ακολουθήσει μέχρι τώρα η Επιτροπή κατά την εξέταση ανάλογων περιπτώσεων κρατικής ενίσχυσης που αφορούσαν και αφορούν άλλους ευρωπαίους αερομεταφορείς.

Με την απόφασή της αυτή, η Επιτροπή εγκαινιάζει μία νέα πιό ευέλικτη στρατηγική απέναντι σε ενδεχόμενες περιπτώσεις κρατικών ενισχύσεων·

Με ποιό πνεύμα προτίθεται να αντιμετωπίσει την έρευνα που διεξάγει για το ενδεχόμενο κρατικών ενισχύσεωνπέρ της Ολυμπιακής Αεροπορίας, που αφορά ποσό 19,5 εκατ. ευρώ, δηλ. 75 φορές χαμηλότερο από το αντίστοιχο της Alitalia;

Είναι πρόθυμη να στηρίξει ένα πρόγραμμα ανασυγκρότησης και βελτίωσης της ανταγωνιστικότητας της ΟΑ στα πλαίσια του δημόσιου τομέα, εφόσον της ζητηθεί από την ελληνική κυβέρνηση, το οποίο, με δεδομένη την κατάσταση πουπάρχει στην διεθνή αγορά αερομεταφορών, είναι ίσως το πλέον ρεαλιστικό σενάριο σωτηρίας της ΟΑ·

Απάντηση της κας de Palacio εξ ονόματος της Επιτροπής

(1 Αυγούστου 2002)

Η Επιτροπή ενέκρινε στις 19 Ιουνίου 2002 δύο χρηματοδοτικά μέτρα για την Alitalia. Η Επιτροπή έκρινε, αφενός, συμβιβάσιμη με τη συνθήκη ΕΚ την καταβολή της τρίτης δόσης ύψους 129 εκατ. της ενίσχυσης για την αναδιάρθρωση την οποία είχε εγκρίνει το 1997. Έκρινε, αφετέρου, ότι η μελλοντική αύξηση κεφαλαίου, μέγιστου ύψους 1,4 δις, η οποία θα τεθεί στους μετόχους της εταιρείας, δεν αποτελεί κρατική ενίσχυση.

Η Επιτροπή διαπίστωσε στο πλαίσιο της καταβολής της τρίτης δόσης ότι η εταιρεία τήρησε τις ανηλειμμένες το 1998 δεσμεύσεις της όσον αφορά τα οικονομικά θέματα και τη συμπεριφορά της στην αγορά. Επειδή είχε αναβληθεί η καταβολή της δόσης, η Επιτροπή βεβαιώθηκε επίσης ότι οι εν λόγω δεσμεύσεις είχαν τηρηθεί εν γένει και στο μεσοδιάστημα.

Όσον αφορά το σχέδιο αύξησης του κεφαλαίου που διαβιβάσθηκε τον Απρίλιο του 2002, στο οποίο αναφέρεται το Αξιότιμο Μέλος του Ευρωπαϊκού Κοινοβουλίου, η Επιτροπή κρίνει ότι η κρατική συμμετοχή πληρεί εξ ολοκλήρου το κριτήριο του επενδυτούπό συνθήκες οικονομίας της αγοράς και είναι όντως ταυτόχρονη για τους μετόχους και του ιδιωτικού και του δημόσιου τομέα, ο ιδιωτικός τομέας μάλιστα θα συνεισφέρει σημαντικά (38 %).

Η θετική απόφαση της Επιτροπής για την Alitalia απορρέει λοιπόν από λεπτομερή ανάλυση της κατάστασης της ιταλικής αεροπορικής εταιρείας και δεν θίγει την πολιτική της Επιτροπής σε θέματα κρατικών ενισχύσεων για την αναδιάρθρωση των αεροπορικών εταιρειών η οποία βασίζεται στην αρχή μια για πάντα.

Ως εκ τούτου, η Επιτροπή, στο πλαίσιο της οριστικής απόφασης που θα οδηγηθεί να λάβει μετά την κίνηση της διαδικασίας εξέτασης στις 6 Μαρτίου 2002, σχετικά με την ενδεχόμενη χορήγηση κρατικών ενισχύσεων στην ελληνική αεροπορική εταιρεία Ολυμπιακή Αεροπορία, θα εξετάσει τηνπόθεση σύμφωνα με όσαπαγορεύει η τήρηση των κανόνων της συνθήκης ΕΚ και προτιμώντας, όπως πάντα, τα μέτρα εκείνα που δεν μπορούν να επιφέρουν στρεβλώσεις του ανταγωνισμού μεταξύ αεροπορικών εταιρειών, καθώς και την ενδεχόμενη εφαρμογή του κριτηρίου του επενδυτήπό συνθήκες οικονομίας της αγοράς.